Title: ประกาศกระทรวงมหาดไทย เรื่อง การผ่อนผันเปิดจุดผ่านแดนชั่วคราว เพื่ออำนวยความสะดวกให้องค์กรระหว่างประเทศ ผ่านเข้าไปปฏิบัติงานด้านมนุษยธรรมในกัมพูชา

ประกาศกระทรวงมหาดไทย

ประกาศกระทรวงมหาดไทย
เรื่อง
การผ่อนผันเปิดจุดผ่านแดนชั่วคราว เพื่ออำนวยความสะดวก
ให้องค์กรระหว่างประเทศ
ผ่านเข้าไปปฏิบัติงาน
ด้านมนุษยธรรมในกัมพูชา
--------------------

                        ด้วยกระทรวงมหาดไทยได้พิจารณาเห็นว่า
เพื่อสนองต่อนโยบายของรัฐบาล
ในการจะส่งเสริมความสัมพันธ์อันดีระหว่างไทยกับประเทศกัมพูชา
โดยเฉพาะการเสริมสร้างให้
กัมพูชามีเสถียรภาพและความสงบเรียบร้อย
และการอยู่ร่วมกันอย่างฉันมิตร ตลอดจนการส่งเสริม
การพัฒนาทรัพยากรมนุษย์ในกัมพูชา
และเป็นไปตามมติที่ประชุมส่วนราชการที่เกี่ยวข้องของ
สำนักงานสภาความมั่นคงแห่งชาติ เมื่อ ๑๙ พฤษภาคม ๒๕๔๒
ที่เห็นสมควรให้ดำเนินการเปิดจุด
ที่ใช้ในการผ่านแดนเพื่ออำนวยความสะดวกให้แก่เจ้าหน้าที่ขององค์กร
Medecins Sans 
Frontieres (MSF)
และสำนักงานข้าหลวงใหญ่ผู้ลี้ภัยแห่งสหประชาชาติ (UNHCR) รัฐมนตรีว่าการ
กระทรวงมหาดไทย จึงอาศัยอำนาจตามมาตรา ๑๑ และ มาตรา ๒๓
แห่งพระราชบัญญัติคนเข้า
เมือง พ.ศ. ๒๕๒๒
ประกาศเปิดจุดผ่านแดนชั่วคราวบริเวณชายแดนไทย - กัมพูชา เพื่ออำนวย
ความสะดวกให้แก่เจ้าหน้าที่องค์กรระหว่างประเทศ ยานพาหนะ
และอุปกรณ์ที่เกี่ยวข้องผ่านเข้า - 
ออก
เพื่อไปปฏิบัติงานด้านมนุษยธรรมและให้ความช่วยเหลือชาวกัมพูชา ดังนี้
                        ๑)
คณะแพทย์และพยาบาล ขององค์กร Medecins Sans Frontieres (MSF) 
จำนวน ๑๒ คน ผ่านเข้า - ออก บริเวณช่องสะงำ อำเภอภูสิงห์
จังหวัดศรีสะเกษ ตั้งแต่บัดนี้จนถึง
วันที่ ๓๑ ธันวาคม ๒๕๔๒
                        ๒)
เจ้าหน้าที่ของสำนักงานข้าหลวงใหญ่ผู้ลี้ภัยแห่งสหประชาชาติ (UNHCR) 
และ NGOs ที่ร่วมโครงการ QIPs จำนวน ๒๐ คน ผ่านเข้า - ออก
บริเวณช่องสะงำ อำเภอภูสิงห์ 
จังหวัดศรีสะเกษ และช่องจอม อำเภอกาบเชิง จังหวัดสุรินทร์
ตั้งแต่บัดนี้จนถึงวันที่ ๓๐ 
พฤศจิกายน ๒๕๔๒
                        ทั้งนี้
ให้จังหวัดและหน่วยงานที่เกี่ยวข้องในพื้นที่ประสานรายละเอียดเพื่อ
กำหนดห้วงระยะเวลาที่ผ่านเข้า - ออก
ให้เหมาะสมด้วยเหตุผลทางด้านการรักษาความมั่นคงและ
ความปลอดภัยแก่เจ้าหน้าที่ขององค์กร
รวมทั้งการปฏิบัติหน้าที่ของเจ้าหน้าที่ที่เกี่ยวข้องในการเปิด
จุดผ่านแดนชั่วคราวดังกล่าว
                        อนึ่ง
ในการประชุมผ่อนผันเปิดจุดผ่านแดนชั่วคราวนี้ ไม่รวมถึงการสัญจรไป - 
มา ของบุคคลหรือพาหนะอื่น ๆ
ที่ไม่มีหน้าที่เกี่ยวข้องกับการเข้าไปปฏิบัติงานขององค์กรระหว่าง
ประเทศดังกล่าว และขอให้ส่วนราชการที่เกี่ยวข้องเข้มงวด
กวดขันเรื่องการค้ายาเสพย์ติด อาวุธ
สงคราม และสิ่งผิดกฎหมายต่าง ๆ รวมทั้ง
ควบคุมดูแลการปฏิบัติงานขององค์กร ฯ ให้เป็นไปตาม
ระเบียบ กฎหมายเกี่ยวข้องโดยเคร่งครัด
เมื่อครบกำหนดตามประกาศกระทรวงมหาดไทย หรือหาก
สิ้นสุดภารกิจการปฏิบัติงานทางด้านมนุษยธรรมขององค์กรดังกล่าวแล้ว
ให้ปิดจุดผ่านแดน
ชั่วคราวดังกล่าว
                        ทั้งนี้
นับตั้งแต่วันประกาศในราชกิจจานุเบกษา เป็นต้นไป

                                                ประกาศ
ณ วันที่ ๒๖ กรกฎาคม พ.ศ. ๒๕๔๒
                                                            พลตรี
สนั่น  ขจรประศาสน์

รัฐมนตรีว่าการกระทรวงมหาดไทย

[รก.๒๕๔๒/พ๗๐ง/๓/๒๒ กันยายน ๒๕๔๒]

                                                                                                ภคินี/พิมพ์
                                                                                                ๔/๑/๒๕๔๕